The contribution of ADAM12 and CILP genes to the development of knee osteoarthritis
Osteoartriit (OA) on kõige levinum liigesehaigus, mille kujunemisel on oluline roll nii väliskeskkonna faktoritel kui geneetilisel eelsoodumusel. On teada, et geenid võivad mõjutada OA kulgu ja raskust, samuti ka teisi OA riskifaktoreid. Tänapäeval käsitletakse OA kõiki liigesekudesid haarava protsessina, mille kujunemisel on oluline roll põletiku komponendil. Haiguse lai levik, definitiivse ravi puudumine ning lünklik arusaam protsessi patogeneesist tekitab vajaduse üksikasjalikult uurida kandidaatgeenide seoseid haigusega nii DNA, vastava valgu kui ka RNA tasemel. Selle uurimuse eesmärkideks oli selgitada põlve OA (POA) kahe kandidaatgeeni−ADAM12 (desintegriin ja metallopeptidaasi domään 12) ja CILP (kõhre keskmise kihi proteiin)−seotust POA patogeneesi teatud aspektidega. Mõlema geeni seost POA-ga on vähe uuritud ning puuduvad andmed Eesti populatsiooni kohta. Uurimus tugines populatsioonil baseeruv kohortile (N=437) ning artroskoopiliselt ravitud patsientidele (N=91) vanuses 32−60 a. Uurimistöö käigus avastati ADAM12 seos POA riskiga geeni ja valgu tasemel. Leiti seos ADAM12 geeni polümorfismide ning radioloogilise POA-ga. POA riskiga seotud variandid erinesid meestel ja naistel. Radioloogilistest tunnustest määratles ADAM12 ainult ostefüütide tekke riski mõlemal sool. ADAM12 geeni valk-produkti ADAM12-S kontsentratsioon seerumis oli oluliselt kõrgem väljendunud radioloogilise POA-ga isikutel. Leiti korrelatsioon ADAM12 mRNA sünoviaalse ekspressiooni ja sünoviidi vahel, tugevaim seos sünoviidi tunnustest esines fibroosiga. Kõhre-spetsiifiliseks peetavat markerit CILP-i leiti sünoovias mRNA ja valgu tasemel, mis osutab võimalusele, et sünoviaalmembraan võib olla täiendavaks CILP produktsiooni allikaks. Sarnaselt ADAM12-ga leiti CILP mRNA üleekspressioon fibrootilistes proovides. CILP mRNA sünoviaalne ekspressioon oli oluliselt madalam neil isikutel, kel oli väljendunud liigespilu kitsenemine. Mõlemad geenid avaldusid soo-spetsifilist mõju varajase ja hilise radioloogilise POA riskile ning fibrogeneesile. Käesolev uuring näitab ADAM12 ja CILP geenide seost OA patogeneesi erinevate aspektidega−ADAM12 geeni osalemist luu remodeleerimise protsessides (osteofüütide teke) ning ADAM12 ja CILP geenide osalemist sünoviaalse fibroosi arenemisel.
põlveliiges, osteoartroos, geenid, populatsioonigeneetika, Eesti, knee joint, osteoarthritis, genes, population genetics, Estonia
Networked Digital Library of Theses and Dissertations